अंसल सिटी में चोरी के आरोप में दो गिरफ्तार
भीलवाड़ा | मांडल-भीलवाड़ामार्ग पर आरजिया के पास अंसल सिटी स्थित मकान में चोरी के आरोप में रविवार को पुलिस ने दो युवकों को गिरफ्तार किया। मांडल थानाधिकारी हरीश सांखला के अनुसार दो मार्च को अंसल सिटी में किराये से रहने वाले घनश्याम शर्मा अनिल कुमार के सूने घर के चोरों ने ताले तोड़ दिए थे। वहां से मोबाइल, एक कैमरा, 35 हजार रुपए दस्तावेज चुरा ले गए। सुबह घर पहुंचे घनश्याम अनिल को चोरी का पता चला तब रिपोर्ट मांडल थाने में दी। पुलिस ने मामला दर्ज कर जांच चौकी इंचार्ज साबिर मोहम्मद को सौंपी। उन्होंने रविवार को आरोपी भीलों का खेड़ा आरजिया में रहने वाले नारू पुत्र मदन अर्जुन पुत्र मानु कंजर को गिरफ्तार किया। उनके पास से चुराया गया मोबाइल, कैमरा, नकदी आदि सामान बरामद करने के प्रयास जारी है। दोनों से पूछताछ में क्षेत्र में हुई अन्य चोरियों का भी खुलासा होने की संभावना है।
दो दिन पहले चोरों ने मोबाइल, 35 हजार रुपए चुरा लिए थे
bho_Deva hin_Deva hin_Deva